

Republika e Kosovës

Republika Kosova - Republic of Kosovo

*Qeveria - Vlada - Government*

**MINISTRIA E FINANCAVE**

**MINISTARSTVO FINANCIJE / MINISTRY OF FINANCE**

**DEPARTAMENTI LIGJOR**

**DEPARTMAN ZAKONDOVODNI****/ LEGAL DEPARTMENT**

**Dokument konsultimi**

**për Projektligjin për Financat e Pushtetit Lokal**

Datë: Korrik 2019

*Përmbledhje e shkurtër rreth për Projektligjin për Financat e Pushtetit Lokal*

**Nevojat kryesore që adreson Projektligji për Financat e Pushtetit Lokal**

Ky projektligj mundëson zgjidhjen e qëndrueshme të financimit të shërbimeve si zjarrfikësit, inspektorët e tregut, sanitar, veterinar, etj. Gjithashtu, me këtë projektligj mundësohet financimi i qëndrueshëm i shërbimeve sociale. Mundësohet një përfaqësim më cilësor i komunave në Komision të Granteve si dhe një mjedis më përkrahës për zhvillimi ekonomik lokal. Për më tepër, projektligji mundëson kritere më të qarta për përcaktimin e granteve të veçanta si dhe vendosjen e rregullave dhe procedura të qarta për planifikim të hyrave vetanake komunale.

**Dokumentet zyrtare që autorizojnë përgatitjen e Projektligjit**

* Plani i punës së Ministrisë së Financave
* Plani legjislativ qeveritar

***Objektivat kryesore që synohet të arrihen me këtë Projektligj***

* Përfshirja e grantit të veçantë për shërbime sociale
* Forcimi i përfaqësimit të zërit të komunave në Komision të Granteve
* Transferi i buxhetit nga niveli lokal në qendror lidhur me shërbimet e centralizuara
* Një mjedis më përkrahës për zhvillimi ekonomik lokal
* Kritere më të qarta për përcaktimin e granteve të veçanta
* Rregulla dhe procedura të qarta për planifikim të hyrave vetanake
* Etj.

**Qëllimi i konsultimit**

Të pranojë komente nga palët e interesuara dhe t’i shqyrtojë ato për përfshirje eventuale në tekst të projektligjit të atyre komenteve që vlerësohen relevante, të arsyeshme, dhe rrisin vlerën e projektligjit.

**Roli i publikut të gjerë dhe shoqërisë civile**

Roli i publikut të gjerë dhe shoqërisë civile është në atë se mund të ofrojnë komente të vlefshme në hartimin dhe avancimin e projektligjit.

**Rëndësia kontributit të publikut dhe organizatave të shoqërisë civile**

Publiku i gjerë dhe shoqëria civile kanë rëndësi të madhe në hartimin e këtij ligji sepse me komentet e tyre mund të rrisin vlerën e projektligjit.

**Temat e konsultimit**

* Të përcaktohen kritere efikase lidhur me grantin të veçantë për shërbime sociale
* Si të forcohet zëri i komunave në Komision të Granteve
* Si të përkrahet një mjedis më i mirë për zhvillim ekonomik lokal të qëndrueshëm
* Si të vendosen kritere më të qarta për përcaktimin e granteve të veçanta
* Etj.

**Hapat që pasojnë procesi e konsultimit**

Pas përfundimit të konsultimit publik do të vazhdohet me procesin e marrjes së opinionit nga MIE dhe MF dhe aprovimi në Qeverinë e Republikës së Kosovës.

**Ku dhe si duhet t’i dërgoni kontributet tuaja me shkrim**

Afati përfundimtar i dorëzimit të kontributit me shkrim në kuadër të procesit të konsultimit për Projektligjin për Financat e Pushtetit Lokal është deri më 06.08.2019, në orën 16:00.

Të gjitha kontributet me shkrim duhet të dorëzohen përmes platformës elektronike <http://konsultimet.rks-gov.net/> apo në formë elektronike në e-mail adresën salvador.elmazi@rks-gov.net, me titull “Kontribut ndaj procesit të konsultimit për Projektligjin Për Financat e Pushtetit Lokal”­